GUIA DELS PUNTS A DESENVOLUPAR A LA MEMÒRIA: Línia d’ajuts a inversions empresarials d’alt impacte, 2019

Cal adjuntar una memòria explicativa del projecte on s’han de desenvolupar els punts que s’exposen a continuació:

1. Descripció de l’empresa:

- Descripció de l’empresa: principals productes o activitats

- Origen del capital social

- Empreses filials o participades

- Ubicació actual i futura

- Entorn empresarial

2. Descripció del projecte:

2.1 Descripció del projecte i dels seus objectius en funció del tipus de projecte i tenint en compte:

* Valor afegit de les noves activitats a desenvolupar-se.
* Grau de consolidació i de manteniment de l’activitat.
* Complexitat en l’execució.
* Competència amb altres localitzacions de fora de Catalunya per atraure el projecte d’inversió.

Addicionalment, en el cas de projectes estratègics per l’economia catalana que suposin la diversificació de l’activitat de l’empresa i en el cas de projectes estratègics per l’economia catalana vinculats a Indústria 4.0 que suposin la diversificació de l’activitat de l’empresa, caldrà explicar quina és l’activitat inicial de l’empresa (especificant el codi NACE Rev.2) i quina serà la nova activitat a desenvolupar (especificar el nou codi NACE Rev.2).

Addicionalment, per als projectes de creació o ampliació de centres d’R+D+i s’haurà d’incloure informació detallada sobre quines activitats de R+D+i es duran a terme.

En el cas de projectes d’inversió en actius fixes d’empreses que hagin adquirit Unitats Productives d’empreses en concurs de creditors o d’empreses que tot i trobar-se en situació concursal disposin d’una sentència aprovatòria de conveni de creditors, si no hi ha novetats en les activitats a desenvolupar, argumentar el manteniment o augment del volum d’activitat des de l’adquisició. Per aquesta tipologia de projecte també caldrà indicar el nombre de treballadors en el moment de l’adquisició de la Unitat Productiva en el moment de disposar de la sentència aprovatòria del conveni de creditors.

2.2 Descripció del projecte pel que fa a volum i detall de la inversió, creació i manteniment d’ocupació i tipus. Incorporació de tecnologies innovadores a l’empresa i grau de contribució tecnològica en l’àmbit sectorial i/o regional, estatal i internacional. Efecte tractor cap a altres inversions de l’empresa a Catalunya.

* Addicionalment, per a projectes de creació d’ocupació, per a projectes estratègics per l’economia catalana i per a projectes de creació o ampliació de centres de R+D+i també s’haurà d’incloure: Pla detallat de les contractacions (dates aproximades de contractació, cost salarial, categoria professional, justificació de la seva adscripció al projecte). Si es presenten despeses vinculades a la contractació de treballadors desafavorits, caldrà especificar quin % de l’ocupació creada correspon a aquest tipus de treballadors (i a quina categoria de treballador desafavorit) i quin % a treballadors no desafavorits.
* Addicionalment, en el cas de projectes estratègics per l’economia catalana vinculats a Indústria 4.0, s’haurà de descriure i argumentar quines despeses es corresponen a actius vinculats a Indústria 4.0.

2.3 Capacitat i viabilitat tècnica i econòmica del projecte. Descripció de la metodologia, pla de treball, pla de recursos humans i materials previstos i del pla de finançament, respecte el projecte a executar. Caldrà argumentar la viabilitat econòmica del projecte en qüestió i la capacitat de l’empresa per portar-lo a terme.

2.4 Impacte directe del projecte en l’economia catalana i en el reequilibri territorial de Catalunya:

* Impacte en el teixit empresarial: contribució a l’enfortiment, dinamització i diversificació del teixit empresarial de la zona, incidència en els sectors empresarials corresponents mitjançant la contractació de proveïdors locals, i capacitat per crear sinergies amb altres empreses i sectors.
* Creació d’ocupació indirecta.
* Contribució a la internacionalització de l’economia catalana.
* Contribució al reequilibri territorial de Catalunya.

3. Annexes (amb informació addicional del projecte si l’empresa ho considera oportú).